Oficiālais Vēstnesis L 328 , 22/12/1999 Lpp. 0054 - 0058



Komisijas Regula (EK) Nr. 2737/1999 (1999. gada 21. decembris), ar ko groza Regulu (EEK) Nr. 2807/83, kas nosaka sīki izstrādātus noteikumus, kā reģistrēt informāciju par dalībvalstu nozvejotajām zivīm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2847/93, kas ievieš kopējai zivsaimniecības politikai piemērojamo kontroles sistēmu [1], kurā jaunākie grozījumi izdarīti ar Regulu (EK) Nr. 2846/98 [2], un jo īpaši tās 6. panta 8. punktu, tā kā: (1) Regulas (EEK) Nr. 2847/93 6. panta 2. punkts paredz, ka no 2000. gada 1. janvāra katras uz kuģa paturētas sugas nozveja, kas ir lielāka par 50 kg dzīvsvara ekvivalenta, jāreģistrē kuģa žurnālā. Tomēr saistībā ar zvejas darbībām Vidusjūrā kuģa žurnālā jāreģistrē tikai tās sugas, kas norādītas sarakstā, ko pieņem saskaņā ar minēto pantu. (2) Saskaņā ar Regulas (EEK) Nr. 2847/93 40. pantu minētās regulas noteikumus par kuģa žurnālu un izkraušanas deklarāciju no 2000. gada 1. janvāra piemēro zvejas darbībām Vidusjūrā. (3) Tādēļ ir vajadzīgs no 2000. gada 1. janvāra grozīt Komisijas 1983. gada 22. septembra Regulu (EEK) Nr. 2807/83, kas nosaka sīki izstrādātus noteikumus, kā reģistrēt informāciju par dalībvalstu nozvejotajām zivīm [3], kurā jaunākie grozījumi izdarīti ar Regulu (EK) Nr. 1488/98 [4], lai nodrošinātu, ka prasības tiek ievērotas. (4) Šajā regulā paredzētie pasākumi ir saskaņā ar Zivsaimniecības un akvakultūras pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 2807/83 groza šādi. 1. Minētās regulas 1. pantu aizstāj ar šādu: "1. pants 1. Kopienas zvejas kuģu kapteiņi, kuru kuģa kopgarums ir lielāks par 10 metriem, reģistrē Regulas (EEK) Nr. 2847/93 6. pantā minēto informāciju savos kuģa žurnālos saskaņā ar I pielikumā sniegto paraugu par visām zvejas zonām, izņemot tās, kas ietilpst NAFO 1. apakšplatībā un ICES V nodalījuma a) apakšnodalījumā un XIV nodalījumā, un saskaņā ar II pielikumā sniegto paraugu — par tām zvejas zonām, kas ietilpst minētajās teritorijās. Tomēr drīkst izmantot IIa pielikumā sniegto paraugu, lai reģistrētu zvejas darbības, ko tikai Vidusjūrā veic to Kopienas zvejas kuģu kapteiņi, kuru kopgarums nepārsniedz 18 metrus un kuri ik dienas dodas reisā uz vienu un to pašu zvejas zonu, un uz kuriem ir tikai viena veida zvejas rīki. 2. I, II vai IIa pielikumā parādīto kuģa žurnālu aizpilda 1. punktā noteiktajā veidā arī tad, ja šādi kuģi darbojas tādas valsts ūdeņos, kas neietilpst Kopienā, ja vien attiecīgā valsts īpaši nepieprasa cita veida kuģa žurnālu. 3. Saistībā ar zvejas darbībām Vidusjūrā katras uz kuģa paturētas sugas nozveja, kas ir lielāka par 50 kg dzīvsvara ekvivalenta, jāreģistrē kuģa žurnālā. 4. VI pielikumā dotos kodus un FAO noteiktos 3-alfa kodus izmanto, lai attiecīgajā kuģa žurnāla ailē norādītu pielietotos zvejas rīkus un nozvejoto zivju sugas." 2. Minētās regulas 2. panta 1. punktu papildina šādi: "Tomēr drīkst izmantot IIa pielikumā sniegto paraugu, ja izkraušanu citas Vidusjūras krasta dalībvalsts ostā veic to Kopienas zvejas kuģu kapteiņi, kuru kopgarums nepārsniedz 18 metrus un kuri ik dienas dodas reisā uz vienu un to pašu zvejas zonu, un uz kuriem ir tikai viena veida zvejas rīki." 3. Minētās regulas I pielikumā atceļ apzīmējumus "Menca", "Pikša", "Saida", "Putasu", "Jūras zeltplekste", "Jūras mēle", "Siļķe" un "Stavrida". 4. Minētās regulas IV pielikuma nosaukumā pēc vārdiem "I pielikumu" iekļauj vārdus "vai IIa pielikumu". 5. Minētās regulas IV pielikumā 2.4.2. punktu aizstāj ar šādu: "2.4.2. Uz kuģa esošās nozvejas daudzums (kuģa žurnāla atsauce Nr. 15). Katras uz kuģa paturētas sugas nozveja, kas ir lielāka par 50 kg dzīvsvara ekvivalenta, jāreģistrē kuģa žurnālā. Tomēr saistībā ar zvejas darbībām Vidusjūrā kuģa žurnālā jāreģistrē tikai tās sugas, kas norādītas VII pielikuma sarakstā." 6. Minētās regulas IV pielikuma 3. punkta trešā ievilkuma pirmo daļu aizstāj ar šādu: "Visām sugām norāda faktiski izkrauto vai pārkrauto svaru vai daudzumu." 7. Minētās regulas IV pielikuma 3. punkta ceturtā ievilkuma nosaukumā un tekstā pēc burtiem "CECAF" iekļauj burtus "GFCM". 8. Minētās regulas V pielikumā 2.4.2. punktu aizstāj ar šādu: "2.4.2. Uz kuģa esošās nozvejas daudzums. Katras uz kuģa paturētas sugas nozveja, kas ir lielāka par 50 kg dzīvsvara ekvivalenta, jāreģistrē kuģa žurnālā. Tomēr saistībā ar zvejas darbībām Vidusjūrā kuģa žurnālā jāreģistrē tikai tās sugas, kas norādītas VII pielikuma sarakstā." 9. Minētās regulas V pielikuma 3. punkta ceturtā ievilkuma pirmo daļu aizstāj ar šādu: "Visām sugām norāda faktiski izkrauto vai pārkrauto svaru vai daudzumu." 10. Šīs regulas I pielikumu iekļauj aiz minētās regulas II pielikuma kā IIa pielikumu. 11. Minētās regulas VII pielikumu aizstāj ar šīs regulas II pielikumu. 2. pants Šī regula stājas spēkā dienu pēc tās publicēšanas Eiropas Kopienu Oficiālajā Vēstnesī. To piemēro no 2000. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 21. decembrī Komisijas vārdā — Komisijas loceklis Franz Fischler [1] OV L 261, 20.10.1993., 1. lpp. [2] OV L 358, 31.12.1998., 5. lpp. [3] OV L 276, 10.10.1983., 1. lpp. [4] OV L 196, 14.7.1998., 3. lpp. -------------------------------------------------- I PIELIKUMS " IIa PIELIKUMS +++++ TIFF +++++ +++++ TIFF +++++ " -------------------------------------------------- II PIELIKUMS " VII PIELIKUMS TABULA Tikai Vidusjūrā zvejojošu kuģu žurnālā un izkraušanas deklarācijā reģistrējamo sugu saraksts Nosaukums | Latīniskais nosaukums | FAO 3-alfa kods | Garspuru tunzivs | Thunnus alalunga | ALB | Anšovi | Engraulis encrasicholus | ANE | Lielacu tunzivs | Thunnus obesus | BET | Putasu | Micromesistius poutassou | WHB | Zilā tunzivs | Thunnus thynnus | BFT | Zeltgalvainais jūras plaudis | Sparus aurata | SBG | Heks | Merluccius merluccius | HKE | Stavrida | Trachurus trachurus | HOM | Skumbrija | Scomber scombrus | MAC | Vidusjūras stavrida | Trachurus mediterraneus | HMM | Jūrasvelns | Lophius piscatorius | MON | Sarkanā kefale | Mullus surmuletus | MUR | Sardīne | Sardina pilchardus | PIL | Jūras asaris | Dicenrarchus labrax | BSS | Svītrainā kefale | Mullus barbatus | MUT | Zobenzivs | Xiphias gladius | SWO | " --------------------------------------------------